2011.gada 12.oktobrī Rīkojums Nr. 526

Rīgā (prot. Nr. 58 18.§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 58.punktu piešķirt Ministru kabineta Atzinības rakstu:

1.1. Latvijas Lauku tūrisma asociācijas "Lauku ceļotājs" prezidentei un valdes priekšsēdētājai Asnātei Ziemelei par ieguldījumu Latvijas lauku reģionu attīstības un dabas aizsardzības veicināšanā, kā arī tūrisma popularizēšanā;

1.2. ilggadējai Tieslietu ministrijas Dzimtsarakstu departamenta direktorei Ārijai Iklāvai par pašaizliedzīgu darbu Tieslietu ministrijā un ieguldījumu Latvijas Republikas dzimtsarakstu nodaļu veidošanā un vadīšanā;

1.3. Rīgas Tehniskās universitātes profesoram, Latvijas Zinātņu akadēmijas akadēmiķim habilitētajam arhitektūras doktoram Jānim Krastiņam par ieguldījumu kultūras vēstures izpētē un jauno arhitektūras speciālistu sagatavošanā;

1.4. biedrības "Latvijas Bērnu forums" izpilddirektorei, valdes priekšsēdētājai, Latvijas Dzimumu līdztiesības apvienības valdes priekšsēdētājai Inetei Ielītei par ieguldījumu profesionāla brīvprātīgo darba attīstībā Latvijā un sadarbību ar starptautiskajām organizācijām cīņā pret nabadzību un sociālo atstumtību;

1.5. Daugavpils novada pašvaldības Ambeļu pagasta pārvaldes vadītājam Guntaram Melnim par ieguldījumu Latgales attīstībā un kultūrvēsturiskā mantojuma saglabāšanā un atjaunošanā;

1.6. mākslas zinātņu doktorei, teātra un kino zinātniecei Valentīnai Freimanei par ieguldījumu Latvijas teātra un kino pētniecībā, kā arī teātra un kino jomas speciālistu izglītošanā;

1.7. dzejniekam un atdzejotājam Uldim Egīlam Bērziņam par augstvērtīgu ieguldījumu rakstniecībā un nozīmīgu devumu, tulkojot izcilus pasaules literatūras darbus;

1.8. biedrības "Zemnieku saeima" valdes priekšsēdētāja vietniecei Mairai Dzelzkalējai par aktīvu sabiedrisko darbību, sekmējot lauksaimniecības politikas attīstību.

2. Noteikt, ka Ministru kabineta Atzinības rakstu A.Ziemelei un G.Melnim pasniedz vides aizsardzības un reģionālās attīstības ministrs R.Vējonis, Ā.Iklāvai – tieslietu ministrs, iekšlietu ministra pienākumu izpildītājs A.Štokenbergs, J.Krastiņam un I.Ielītei – izglītības un zinātnes ministrs R.Broks, V.Freimanei un U.E.Bērziņam – kultūras ministre S.Ēlerte, M.Dzelzkalējai – zemkopības ministrs J.Dūklavs.

Ministru prezidents V.Dombrovskis

Vides aizsardzības un

reģionālās attīstības ministra vietā –

labklājības ministre I.Jurševska